Era-Iliada_web	Pòc viuec eth fòrt Licurg, hilh de Driant, que lutaue damb es divitats celèstes: perseguic enes sagradi montes de Nisa as hilhuquères deth furiós Bacus, es quaus lancèren en solèr es longors quan vederen qu’er omicida Licurg les atacaue damb era agulhada; eth diu, espaurit, se lancèc en mar, e Tetis lo recebec ena sua hauda, espaurit e agitat per ua fòrta tremoladera qu’era menaça d’aqueth òme li costèc; mès es erosi dius s’anugèren contra Licurg, l’avuglèc eth Saturn, e era sua vida non siguec longa, donques que s’auie hèt odiós entà toti es immortaus.